Çata-çat (Aşıq Əsəd)
Vaxt yetişdi köç eylədin dünyadan,
Sevən ürək səni anar çata-çat.
Qurtarsan da yüz xətərdən, nalədən,
Dünya insanları sanar çata-çat.

Həyata nur verir günəş şüası,
Onunla dəyişir yerin havası,
Sevənlərin söylə nədir xətası?
Ayrı düşsə gültək solar çata-çat.

Sözünün olsa da əgər kəsəri,
Nəsihəti tez unudar sər-səri.
Qoru saxlaginan, can ilə səri,
Əsəd, vaxt çatanda yanar çata-çat.
Dodaqdəyməz təcnislər